2006R1941 — DA — 03.07.2007 — 001.002

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

RÅDETS FORORDNING (EF) Nr. 1941/2006

af 11. december 2006

om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for Østersøen







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik ( 1 ), særlig artikel 20, under henvisning til Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år ( 2 ), særlig artikel 2, under henvisning til forslag fra Kommissionen, og ud fra følgende betragtninger: (1) Ifølge artikel 4 i forordning (EF) nr. 2371/2002 skal Rådet vedtage de foranstaltninger, der er nødvendige for adgang til farvande og ressourcer og for bæredygtigt fiskeri under hensyntagen til den foreliggende videnskabelige rådgivning, herunder især rapporten fra Den Videnskabelige, Tekniske og Økonomiske Komité for Fiskeri. (2) Ifølge artikel 20 i forordning (EF) nr. 2371/2002 skal Rådet fastsætte begrænsninger for fiskerimulighederne for de enkelte fiskerier eller fiskerigrupper og fordele disse muligheder mellem medlemsstaterne. (3) For at fiskerimulighederne skal kunne forvaltes effektivt, bør der fastsættes særlige betingelser for fiskeriet. (4) Principperne og visse procedurer for fiskeriforvaltningen bør fastlægges på EF-plan, således at medlemsstaterne kan forvalte de fartøjer, der fører deres flag. (5) Artikel 3 i forordning (EF) nr. 2371/2002 indeholder definitioner, der vedrører fordelingen af fiskerimuligheder. (6) Ifølge artikel 2 i forordning (EF) nr. 847/96 skal det bestemmes, hvilke bestande de deri fastsatte forskellige foranstaltninger skal gælde for. (7) Fiskerimulighederne bør udnyttes i overensstemmelse med de gældende EF-retsforskrifter på området, navnlig Kommissionens forordning (EØF) nr. 1381/87 af 20. maj 1987 om fastsættelse af mærknings- og dokumentationsbestemmelser for fiskerfartøjer ( 3 ), Kommissionens forordning (EØF) nr. 2807/83 af 22. september 1983 om nærmere bestemmelser for registrering af oplysninger om medlemsstaternes fangster ( 4 ), Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik ( 5 ), Kommissionens forordning (EF) nr. 2244/2003 af 18. december 2003 om gennemførelsesbestemmelser vedrørende satellitbaserede fartøjsovervågningssystemer ( 6 ), Rådets forordning (EØF) nr. 2930/86 af 22. september 1986 om definition af fiskerfartøjers karakteristika ( 7 ), Rådets forordning (EØF) nr. 3880/91 af 17. december 1991 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav ( 8 ) og Rådets forordning (EF) nr. 2187/2005 af 21. december 2005 om bevarelse af fiskeressourcerne i Østersøen, Bælterne og Øresund gennem tekniske foranstaltninger ( 9 ). (8) Som hjælp til bevarelsen af fiskebestandene bør der i 2007 iværksættes en række supplerende kontrolforanstaltninger og tekniske fiskeribestemmelser — ud fra følgende betragtninger: UDSTEDT FØLGENDE FORORDNING:







KAPITEL I

ANVENDELSESOMRÅDE OG DEFINITIONER

Artikel 1

Formål

Ved denne forordning fastsættes der for 2007 fiskerimuligheder for visse fiskebestande og grupper af fiskebestande i Østersøen og dertil knyttede betingelser for udnyttelse af disse fiskerimuligheder.

Artikel 2

Anvendelsesområde

1. Denne forordning gælder for EF-fiskerfartøjer (i det følgende benævnt »EF-fartøjer«) og fiskerfartøjer, der fører et tredjelands flag og er registreret i dette tredjeland, og som fisker i Østersøen.

2. Uanset stk. 1 gælder denne forordning ikke for fiskeri, som udelukkende drives med henblik på videnskabelige undersøgelser, der udføres med tilladelse fra en medlemsstat og under dennes myndighed, og som Kommissionen og den medlemsstat, i hvis farvande undersøgelserne foregår, på forhånd er blevet informeret om.

Artikel 3

Definitioner

Ud over de definitioner, der er fastlagt i artikel 3 i forordning (EF) nr. 2371/2002, gælder følgende definitioner i denne forordning:

a) »ICES-områder«: områder som fastsat af Det Internationale Havundersøgelsesråd og defineret i forordning (EØF) nr. 3880/91

b) »Østersøen«: ICES-afsnit III b, III c og III d

c) »samlet tilladt fangstmængde (TAC)«: den mængde, der hvert år kan tages af hver bestand

d) »kvote«: en andel af den TAC, som er tildelt EF, en medlemsstat eller et tredjeland.







KAPITEL II

FISKERIMULIGHEDER OG DERTIL KNYTTEDE BETINGELSER

Artikel 4

Fangstbegrænsninger og fordeling

Fangstbegrænsningerne, fordelingen af dem mellem medlemsstaterne og yderligere betingelser, jf. artikel 2 i forordning (EF) nr. 847/96, er fastsat i bilag I til nærværende forordning.

Artikel 5

Særlige fordelingsbestemmelser

1. Fangstbegrænsningerne fordeles mellem medlemsstaterne som fastsat i bilag I, idet der dog er mulighed for følgende:

a) udvekslinger, jf. artikel 20, stk. 5, i forordning (EF) nr. 2371/2002

b) omfordelinger, jf. artikel 21, stk. 4, artikel 23, stk. 1, og artikel 32, stk. 2, i forordning (EØF) nr. 2847/93

c) supplerende landinger, jf. artikel 3 i forordning (EF) nr. 847/96

d) tilbageholdelse af mængder, jf. artikel 4 i forordning (EF) nr. 847/96

e) nedsættelser, jf. artikel 5 i forordning (EF) nr. 847/96.

2. Med henblik på tilbageholdelse af kvoter, der skal overføres til 2008, kan artikel 4, stk. 2, i forordning (EF) nr. 847/96 som undtagelse fra samme forordning anvendes på alle bestande, der er underlagt en analytisk TAC.

Artikel 6

Betingelser for fangster og bifangster

1. Fisk fra bestande, som der er fastsat fangstbegrænsninger for, må kun opbevares om bord eller landes,

a) hvis fangsterne er taget af fartøjer fra en medlemsstat, der har en kvote, og denne kvote ikke er opbrugt, eller alternativt

b) hvis andre arter end sild og brisling er blandet med andre arter, og fangsterne er taget med trawl, snurrevod eller lignende redskaber med en maskestørrelse på under 32 mm, og fangsterne hverken sorteres om bord eller ved landing.

2. Samtlige landinger afskrives på kvoten eller, såfremt EF's andel ikke er blevet fordelt som kvoter mellem medlemsstaterne, på EF's andel, medmindre det drejer sig om fangster taget i henhold til stk. 1, litra b).

3. Hvis en medlemsstats sildekvote er opbrugt, må fartøjer, der fører dens flag og er registreret i EF, og som udøver det fiskeri, som kvoten gælder for, ikke lande usorterede fangster, der indeholder sild.

Artikel 7

Fiskeriindsatsbegrænsninger

Fiskeriindsatsbegrænsningerne er fastsat i bilag II.

Artikel 8

Tekniske foranstaltninger og kontrolforanstaltninger

De tekniske foranstaltninger og kontrolforanstaltninger, er fastsat i bilag III.







KAPITEL III

AFSLUTTENDE BESTEMMELSER

Artikel 9

Dataoverførsel

Når medlemsstaterne sender Kommissionen data om de landede fangstmængder af de enkelte bestande i henhold til artikel 15, stk. 1, i forordning (EØF) nr. 2847/93, skal de anvende de bestandskoder, som er fastsat i bilag I til nærværende forordning.

Artikel 10

Ikrafttrædelse

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. januar 2007.

Denne forordning er bindende i alle enkeltheder og gælder umiddelbart i hver medlemsstat.









BILAG I

Landingsbegrænsninger og dertil knyttede betingelser for forvaltningen fra år til år af fangstbegrænsningerne for EF-fartøjer i områder, som er omfattet af fangstbegrænsninger, opdelt efter art og område

I nedenstående skemaer fastsættes TAC'er og kvoter (i tons levende vægt, medmindre andet er angivet) for hver bestand, de mængder, der tildeles medlemsstaterne, og dertil knyttede betingelser for forvaltningen af kvoterne fra år til år.







Art: Sild Clupea harengus Område: Underafsnit 30-31 HER/3D30.; HER/3D31. Finland ►M1 82 809 ◄ Sverige 16 501 EF 99 310 TAC 99 310 Analytisk TAC Artikel 3 i forordning (EF) nr. 847/96 finder anvendelse Artikel 4 i forordning (EF) nr. 847/96 finder anvendelse Artikel 5, stk. 2, i forordning (EF) nr. 847/96 finder anvendelse







Art: Sild Clupea harengus Område: Underafsnit 22-24 HER/3B23.; HER/3C22.; HER/3D24. Danmark ►M1 7 711 ◄ Tyskland ►M1 27 999 ◄ Finland 3 Polen 6 441 Sverige 8 806 EF 50 960 TAC 50 960 Analytisk TAC Artikel 3 i forordning (EF) nr. 847/96 finder anvendelse Artikel 4 i forordning (EF) nr. 847/96 finder anvendelse Artikel 5, stk. 2, i forordning (EF) nr. 847/96 finder anvendelse







Art: Sild Clupea harengus Område: Underafsnit 25-27, 28.2, 29 og 32 HER/3D25.; HER/3D26.; HER/3D27.; HER/3D28.; HER/3D29.; HER/3D32. Danmark 2 920 Tyskland ►M1 422 ◄ Estland 14 910 Finland 29 105 Letland 3 680 Litauen 3 874 Polen 33 066 Sverige 44 389 EF 132 366 TAC Ikke relevant Analytisk TAC Artikel 3 i forordning (EF) nr. 847/96 finder ikke anvendelse Artikel 4 i forordning (EF) nr. 847/96 finder ikke anvendelse Artikel 5, stk. 2, i forordning (EF) nr. 847/96 finder anvendelse







Art: Sild Clupea harengus Område: Underafsnit 28.1 HER/03D.RG Estland ►M1 19 164 ◄ Letland 20 183 EF 39 347 TAC 39 347 Analytisk TAC Artikel 3 i forordning (EF) nr. 847/96 finder anvendelse Artikel 4 i forordning (EF) nr. 847/96 finder anvendelse Artikel 5, stk. 2, i forordning (EF) nr. 847/96 finder anvendelse







Art: Torsk Gadus morhua Område: Underafsnit 25-32 (EF-farvande) COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. Danmark 9 374 Tyskland 3 729 Estland 913 Finland 717 Letland 3 485 Litauen 2 296 Polen 10 794 Sverige 9 497 EF 40 805 TAC Ikke relevant Analytisk TAC Artikel 3 i forordning (EF) nr. 847/96 finder ikke anvendelse Artikel 4 i forordning (EF) nr. 847/96 finder ikke anvendelse Artikel 5, stk. 2, i forordning (EF) nr. 847/96 finder anvendelse







Art: Torsk Gadus morhua Område: Underafsnit 22-24 (EF-farvande) COD/3B23.; COD/3C22.; COD/3D24. Danmark ►M1 13 125 ◄ Tyskland ►M1 6 132 ◄ Estland 258 Finland 229 Letland 964 Litauen 625 Polen ►M1 3 287 ◄ Sverige 4 152 EF 28 772 TAC 28 772 Analytisk TAC Artikel 3 i forordning (EF) nr. 847/96 finder anvendelse Artikel 4 i forordning (EF) nr. 847/96 finder anvendelse Artikel 5, stk. 2, i forordning (EF) nr. 847/96 finder anvendelse







Art: Rødspætte Pleuronectes platessa Område: IIIbcd (EF-farvande) PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. Danmark ►M1 2 968 ◄ Tyskland ►M1 330 ◄ Sverige 203 Polen 565 EF 4 066 TAC Ikke relevant. Præventiv TAC Artikel 3 i forordning (EF) nr. 847/96 finder anvendelse Artikel 4 i forordning (EF) nr. 847/96 finder anvendelse Artikel 5, stk. 2, i forordning (EF) nr. 847/96 finder anvendelse







Art: Atlantisk laks Salmo salar Område: IIIbcd (EF-farvande) undtagen underafsnit 32 SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. Danmark 88 836 (1) Tyskland 9 884 (1) Estland 9 028 (1) Finland 110 773 (1) Letland 56 504 (1) Litauen 6 642 (1) Polen 26 950 (1) Sverige 120 080 (1) EF 428 697 (1) TAC Ikke relevant (1) Analytisk TAC Artikel 3 i forordning (EF) nr. 847/96 finder ikke anvendelse Artikel 4 i forordning (EF) nr. 847/96 finder ikke anvendelse Artikel 5, stk. 2, i forordning (EF) nr. 847/96 finder anvendelse (1) Udtrykt i antal fisk.







Art: Atlantisk laks Salmo salar Område: Underafsnit 32 SAL/3D32. Estland 1 581 (1) Finland 13 838 (1) EF 15 419 (1) TAC Ikke relevant (1) Analytisk TAC Artikel 3 i forordning (EF) nr. 847/96 finder ikke anvendelse Artikel 4 i forordning (EF) nr. 847/96 finder ikke anvendelse Artikel 5, stk. 2, i forordning (EF) nr. 847/96 finder anvendelse (1) Udtrykt i antal fisk.







Art: Brisling Sprattus sprattus Område: IIIbcd (EF-farvande) SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. Danmark 44 833 Tyskland 28 403 Estland 52 060 Finland 23 469 Letland 62 877 Litauen 22 745 Polen 133 435 Sverige 86 670 EF 454 492 TAC Ikke relevant Analytisk TAC Artikel 3 i forordning (EF) nr. 847/96 finder ikke anvendelse Artikel 4 i forordning (EF) nr. 847/96 finder anvendelse Artikel 5, stk. 2, i forordning (EF) nr. 847/96 finder anvendelse

▼M2 —————

▼B









BILAG II

1. Fiskeriindsatsbegrænsninger

▼M2

1.1. Fiskeri med trawl, vod eller lignende redskaber med en maskestørrelse på mindst 90 mm, fiskeri med bundsat garn, indfiltringsgarn og toggegarn med en maskestørrelse på mindst 90 mm og fiskeri med bundliner eller langliner, bortset fra drivliner, forbydes: a) fra den 1. til den 7. januar, fra den 31. marts til den 1. maj og den 31. december i underafsnit 22-24 og b) fra den 1. til den 7. januar, fra den 5. til den 10. april, fra den 1. juli til den 31. august og den 31. december i underafsnit 25-26.

1.2. Medlemsstaterne sikrer for fartøjer, der fører deres flag, at fiskeri med trawl, vod eller lignende redskaber med en maskestørrelse på mindst 90 mm, fiskeri med bundsat garn, indfiltringsgarn og toggegarn med en maskestørrelse på mindst 90 mm og fiskeri med bundliner eller langliner, bortset fra drivliner, forbydes i: a) 77 kalenderdage i underafsnit 22-24 uden for perioden anført i punkt 1.1, litra a) b) 67 kalenderdage i underafsnit 25-26 uden for perioden anført i punkt 1.1, litra b). Medlemsstaterne skal opdele det antal dage, der er omhandlet i litra a) og b), i perioder på mindst 5 dage, medmindre dagene i litra a) og b) lægges til de perioder, der er fastsat i henholdsvis punkt 1.1, litra a) og punkt 1.1, litra b), undtagen den 31. december.

▼B

1.3. Senest den 7. januar 2007 meddeler medlemsstaterne Kommissionen de nøjagtige datoer for de i punkt 1.2 anførte kalenderdage og stiller dem til rådighed på deres websteder; datoerne skal være de samme for fiskerfartøjer under den respektive pågældende medlemsstats flag.

1.4. Uanset punkt 1.1 og 1.2 er det tilladt EF-fiskerfartøjer med en længde overalt på under 12 meter, som fisker inden for territorialfarvandet, om bord at beholde og lande indtil 20 kg eller 10 % torsk udtrykt i levende vægt, alt efter hvilken størrelse der er højest, når de fisker med garn, indfiltringsnet og/eller toggegarn med en maskestørrelse på mindst 110 mm.

▼C1

1.5. Ved fiskeri med drivliner i de perioder og på de dage, der er anført i punkt 1.1 og 1.2, må der ikke beholdes torsk om bord.

▼B









BILAG III

TEKNISKE FORANSTALTNINGER OG KONTROLFORANSTALTNINGER, DER SKAL ANVENDES I EN OVERGANGSPERIODE

1. Fiskerirestriktioner

1.1. Alt fiskeri inden for de områder, der afgrænses af geodætiske linjer mellem følgende punkter målt efter WGS84-koordinatsystemet, er forbudt fra den 1. maj til den 31. oktober. Område 1: — 55° 45′ N, 15° 30′ Ø — 55° 45′ N, 16° 30′ Ø — 55° 00′ N, 16° 30′ Ø — 55° 00′ N, 16° 00′ Ø — 55° 15′ N, 16° 00′ Ø — 55° 15′ N, 15° 30′ Ø — 55° 45′ N, 15° 30′ Ø Område 2: — 55° 00′ N, 19° 14′ Ø — 54° 48′ N, 19° 20′ Ø — 54° 45′ N, 19° 19′ Ø — 54° 45′ N, 18° 55′ Ø — 55° 00′ N, 19° 14′ Ø Område 3: — 56° 13′ N, 18° 27′ Ø — 56° 13′ N, 19° 31′ Ø — 55° 59′ N, 19° 13′ Ø — 56° 03′ N, 19° 06′ Ø — 56° 00′ N, 18° 51′ Ø — 55° 47′ N, 18° 57′ Ø — 55° 30′ N, 18° 34′ Ø — 56° 13′ N, 18° 27′ Ø

1.2. Uanset punkt 1.1 er fiskeri med garn, indfiltringsnet og toggegarn med en maskestørrelse på mindst 157 mm eller med liner tilladt. Ved linefiskeri må der ikke beholdes torsk om bord.

2. Kontrol, inspektion og overvågning i forbindelse med genopretning af torskebestandene i Østersøen

2.1. Særlig tilladelse til torskefiskeri i Østersøen

2.1.1. Uanset artikel 1, stk. 2, i Rådets forordning (EF) nr. 1627/94 af 27. juni 1994 om generelle bestemmelser for de særlige fiskeritilladelser ( 10 ) skal alle EF-fiskerfartøjer med en længde overalt på mindst 8 m, der medfører eller anvender redskaber med en maskestørrelse på mindst 90 mm, have en særlig tilladelse til at fiske efter torsk i Østersøen.

2.1.2. Medlemsstaterne skal kun udstede den særlige tilladelse til at fiske efter torsk, som er nævnt i punkt 2.1.1, til EF-fiskerfartøjer, der i 2006 har en særlig tilladelse til torskefiskeri i Østersøen i henhold til punkt 6.2.1 i bilag III til Rådets forordning (EF) nr. 27/2005 af 22. december 2004 om fastsættelse for 2005 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger ( 11 ). En medlemsstat kan dog udstede en særlig tilladelse til torskefiskeri til et EF-fiskerfartøj, der fører dens flag, og som ikke har en særlig fiskeritilladelse i 2006, hvis den sørger for, at mindst en tilsvarende kapacitet målt i kilowatt (kW) forhindres i at fiske i Østersøen med et eller flere af de redskaber, der er omhandlet i punkt 2.1.1.

2.1.3. Hver medlemsstat opstiller og ajourfører en liste over fiskerfartøjer, der har en særlig tilladelse til torskefiskeri i Østersøen, og stiller den til rådighed på sit officielle websted, for Kommissionen og de øvrige medlemsstater, der grænser op til Østersøen.

2.1.4. Føreren af et EF-fiskerfartøj eller dennes bemyndigede repræsentant, som af en medlemsstat har fået udstedt en særlig tilladelse til torskefiskeri i Østersøen, skal opbevare en kopi af denne tilladelse om bord på fiskerfartøjet.

2.2. Logbøger

2.2.1. Uanset artikel 6, stk. 4, i forordning (EØF) nr. 2847/93 skal førere af EF-fiskerfartøjer med en længde overalt på mindst 8 m føre en logbog over deres aktiviteter, når en fangstrejse omfatter dele af underafsnit 22-27, i henhold til artikel 6 i samme forordning.

2.2.2. For fiskerfartøjer, der er udstyret med fartøjsovervågningssystem (FOS), kontrollerer medlemsstaterne ved hjælp af FOS-data, at de data, som fiskeriovervågningscentret (FOC) modtager, svarer til de aktiviteter, der er registreret i logbogen. Krydskontrollen registreres i elektronisk form for en periode på tre år.

2.2.3. Hver medlemsstat opstiller en liste over kontaktsteder, hvortil logbøger, landingsopgørelser og forudgående meddelelser, jf. punkt 2.6 i dette bilag, skal sendes, og lægger den ud på sit officielle websted.

2.3. Tolerance i forbindelse med logbogen

2.3.1. Uanset artikel 5, stk. 2, i forordning (EØF) nr. 2807/83 er den tilladte tolerance i forbindelse med vurdering af, hvor stor en mængde TAC-arter udtrykt i kg, der er om bord på fartøjerne, 10 % af tallet i logbogen, undtagen for torsk, hvor tolerancen er 8 %.

2.3.2. For fangster i underafsnit 22-27, der landes usorteret, udgør den tilladte tolerance ved vurderingen af mængder 10 % af den samlede mængde, der er om bord.

2.4. Kontrol af fiskeriindsatsen

Flagmedlemsstatens myndigheder fører kontrol med, at følgende overholdes:

a) de fiskeriindsatsbegrænsninger, der er fastsat i punkt 1.1 og 1.2 i bilag II

b) de fangstbegrænsninger, der er fastsat i punkt 1 i dette bilag.

2.5. Indsejling i eller udsejling af bestemte områder

2.5.1. Et fiskerfartøj kan begynde at fiske i EF-farvande enten i underafsnit 22-24 (område A) eller underafsnit 25-27 (område B) med under 175 kg torsk om bord.

2.5.2. Når et fiskerfartøj sejler ud af område A eller B eller underafsnit 28-32 (område C) med over 175 kg torsk om bord, skal det: a) sejle direkte til en havn i det område, det har fisket i, og lande fisken eller b) sejle direkte til en havn uden for det område, det har fisket i, og lande fisken.

2.5.3. Ved udsejling af det område, fiskerfartøjet har fisket i, skal redskaberne være stuvet i overensstemmelse med følgende betingelser, så de ikke umiddelbart kan bruges: a) redskabets net, synk og lignende udstyr skal være adskilt fra dets skovle og dets slæbe- og trawlliner samt wirer b) redskaber, der befinder sig på eller over dækket, skal være solidt fastgjort til en del af overbygningen.

2.5.4. Punkt 2.5.1, 2.5.2 og 2.5.3 finder ikke anvendelse på fartøjer, der er udstyret med FOS i overensstemmelse med artikel 5 og 6 i forordning (EF) nr. 2244/2003. Sådanne fiskerfartøjer skal dog dagligt sende deres fangstrapport til flagmedlemsstatens fiskeriovervågningscenter som foreskrevet i artikel 3, stk. 7, i forordning (EØF) nr. 2847/93, med henblik på optagelse i denne stats elektroniske database.

2.6. Forudgående meddelelse

2.6.1. Føreren af et EF-fiskerfartøj, der sejler ud af underafsnit 22-24 (område A), underafsnit 25-27 (område B) eller underafsnit 28-32 (område C) med over 300 kg torsk om bord (levende vægt), skal to timer før udsejlingen fra området give flagmedlemsstatens myndigheder meddelelse om følgende: a) udsejlingstidspunkt og -position b) den samlede mængde torsk og den samlede vægt af andre arter, der opbevares om bord, angivet i levende vægt.

2.6.2. Den meddelelse, der er nævnt i punkt 2.6.1, kan også gives af en repræsentant på EF-fartøjsførerens vegne.

2.6.3. Uanset artikel 7, stk. 1, i forordning (EØF) nr. 2847/93 skal føreren af et EF-fiskerfartøj eller dennes bemyndigede repræsentant, hvis fartøjet har over 300 kg torsk om bord (levende vægt), give myndighederne i den medlemsstat, hvor landingen skal finde sted, meddelelse om følgende, mindst en time før det anløber et landingssted: a) landingsstedets navn b) det anslåede tidspunkt for ankomsten til landingsstedet c) den samlede mængde torsk og den samlede vægt af andre arter, der opbevares om bord, angivet i levende vægt.

2.7. Udpegede havne

▼M2

2.7.1. Hvis en medlemsstat har udpeget havne for landing af torsk, må fiskerfartøjer, som om bord har mere end 750 kg torsk udtrykt i levende vægt, kun lande torsken i de udpegede havne.

▼B

2.7.2. Hver medlemsstat kan udpege havne, hvor landinger på over 750 kg østersøtorsk udtrykt i levende vægt skal foregå.

2.7.3. Senest den 6. januar 2007 ajourfører hver medlemsstat, der har udfærdiget en liste over udpegede havne, sin liste og lægger den ud på sit officielle websted.

2.8. Vejning af torsk, der landes første gang

2.8.1. Fiskerfartøjer med over 200 kg torsk om bord (levende vægt) må først påbegynde landingen, når myndighederne på landingsstedet har givet dem tilladelse til det.

2.8.2. En medlemsstats myndigheder kan forlange, at enhver mængde torsk, der er fanget i Østersøen, og som landes i den pågældende medlemsstat, vejes under overværelse af kontrollører, inden den transporteres bort fra landingshavnen.

2.9. Inspektionsmål

Medlemsstater, der grænser op til Østersøen, fastsætter hver især særlige inspektionsmål. Målene revideres med regelmæssige mellemrum, efter at de opnåede resultater er analyseret. Inspektionsmålene skal udvikles gradvis, indtil de referencemål, der er fastsat i tillæg 1, er nået.

2.10. Forbud mod gennemsejling og omladning

2.10.1. Det er forbudt at gennemsejle områder, der er lukket for torskefiskeri, medmindre fiskeredskaberne om bord er forsvarligt fastsurret og stuvet i henhold til punkt 2.5.3.

2.10.2. Omladning af torsk er forbudt.

2.11. Transport af østersøtorsk

Uanset artikel 8, stk. 1, i forordning (EØF) nr. 2847/93 skal føreren af et fiskerfartøj med en længde overalt på mindst 8 meter udfylde en landingsopgørelse, når der transporteres fisk til et andet sted end landings- eller importstedet.

Landingsopgørelsen vedlægges de transportdokumenter, der er omhandlet i artikel 13, stk. 1, i forordning (EØF) nr. 2847/93.

2.12. Fælles overvågning og udveksling af kontrollører

2.12.1. De pågældende medlemsstater foretager fælles inspektion og overvågning. EF-Fiskerikontrolagenturet koordinerer medlemsstaternes planlægning og gennemførelse heraf.

2.12.2. Kommissionens inspektører kan deltage i den fælles inspektion og overvågning.

2.12.3. EF-Fiskerikontrolagenturet indkalder inden den 15. november 2007 de nationale inspektionsmyndigheder til et møde for at koordinere det fælles inspektions- og overvågningsprogram for 2008.

2.13. Nationale kontrolhandlingsprogrammer for torskefiskeri

2.13.1. De berørte medlemsstater fastlægger et nationalt kontrolhandlingsprogram for Østersøen i henhold til tillæg 2.

2.13.2. De berørte medlemsstater fastsætter særlige inspektionsmål i henhold til tillæg 1. Målene revideres med regelmæssige mellemrum, efter at de opnåede resultater er analyseret. Inspektionsmålene skal udvikles gradvis, indtil de referencemål, der er fastsat i tillæg 2, er nået.

2.13.3. Inden den 31. januar 2007 stiller de berørte medlemsstater deres nationale kontrolhandlingsprogram, jf. punkt 2.13.1, tillige med en gennemførelsesplan til rådighed for Kommissionen og de øvrige medlemsstater, der grænser op til Østersøen, på deres officielle websted.

2.13.4. Kommissionen indkalder til et møde i Komitéen for Fiskeri og Akvakultur for at undersøge, om det nationale kontrolhandlingsprogram for torskebestandene i Østersøen er blevet overholdt, og evaluere dets resultater.

2.14. Det særlige kontrolprogram

2.14.1. Uanset artikel 34c, stk. 1, i forordning (EØF) nr. 2847/93 kan det særlige kontrol- og inspektionsprogram for de pågældende torskebestande vare i mere end tre år.

3. Restriktioner for fiskeri efter skrubbe og pighvar

3.1. Det er forbudt at beholde fisk om bord af følgende arter fanget i de geografiske områder og perioder, der er nævnt nedenfor:



Art Geografisk område Periode Skrubbe (Platichthys flesus) Underafsnit 26-28, 29 syd for 59° 30′ N 15. februar-15. maj Underafsnit 32 15. februar-15. maj Pighvar (Psetta maxima) Underafsnit 25-26, 28 syd for 58° 50′ N 1. juni-31. juli

3.2. Uanset punkt 3.1 er det, når der fiskes med trawl, snurrevod eller lignende redskaber med en maskestørrelse på mindst 105 mm eller med hildingsnet, indfiltringsnet eller toggegarn med en maskestørrelse på mindst 100 mm, tilladt at beholde bifangster af skrubbe og pighvar om bord og lande dem, idet sådanne bifangster dog højst må udgøre 10 %, udtrykt i levende vægt, af den samlede fangst, der beholdes om bord og landes i de forbudsperioder, der er omhandlet i punkt 3.1.









Tillæg 1 til bilag III

Særlige inspektionsmål

Formål

1. Hver medlemsstat skal fastsætte særlige inspektionsmål i henhold til dette bilag.

Strategi

2. Inspektionen og overvågningen af fiskeriet skal koncentreres om fartøjer, der vil kunne fange torsk. Der skal foretages stikprøveinspektioner i forbindelse med transport og afsætning af torsk som en supplerende krydskontrol for at teste, hvor effektiv inspektionen og overvågningen er.

Prioritering

3. Kontrollen af de forskellige redskabstyper prioriteres forskelligt, afhængigt af i hvilket omfang flåderne er berørt af fiskeriindsatsbegrænsningerne. Derfor skal medlemsstaterne hver især foretage en særlig prioritering.

Prøvetagning

4. Medlemsstaterne specificerer og beskriver, hvilken stikprøvestrategi der vil blive anvendt. Kommissionen kan efter anmodning få adgang til medlemsstatens stikprøveplan.

Referencemål

5. Senest den 22. januar 2007 gennemfører medlemsstaterne deres inspektionsplaner under hensyntagen til nedenstående mål. a) Inspektion i havn Generelt bør der tilstræbes en nøjagtighed, der mindst svarer til, hvad der kan opnås ved en simpel, tilfældig prøveudtagning, hvor inspektionerne omfatter 20 vægtprocent af torskelandingerne på alle landingssteder. b) Inspektion af afsætningen Inspektion af 5 % af de mængder torsk, der udbydes til salg på fiskeauktionerne. c) Inspektion til havs Fleksibelt mål, der skal fastsættes efter en indgående analyse af fiskeriet i hvert område. Målene for inspektion til havs vedrører antallet af inspektionsdage til havs i forvaltningsområderne for torsk, eventuelt med et separat mål for inspektionsdage i bestemte områder. d) Overvågning fra luften Fleksibelt mål, der skal fastsættes efter en indgående analyse af fiskeriet i hvert område og under hensyntagen til de ressourcer, som medlemsstaten har til rådighed.









Tillæg 2 til bilag III

Indholdet af de nationale kontrolhandlingsprogrammer for torskefiskeri

De nationale kontrolhandlingsprogrammer skal bl.a. indeholde følgende:

1. KONTROLMIDLER

Menneskelige ressourcer

1.1. Antallet af kontrollører på land og på skibene og de perioder og områder, hvor de skal sættes ind.

Tekniske ressourcer

1.2. Antallet af inspektionsskibe og luftfartøjer og de perioder og områder, hvor de skal sættes ind.

Finansielle ressourcer

1.3. Budgetmidlerne til indsættelse af menneskelige ressourcer, inspektionsskibe og luftfartøjer.

2. ELEKTRONISK REGISTRERING OG INDBERETNING AF FISKERIDATA

Beskrivelse af de ordninger, der er indført for at sikre, at punkt 2.4 og 2.6 i bilag III overholdes.

3. UDPEGNING AF HAVNE

Eventuelt en liste over havne, der er udpeget til torskelandinger, jf. punkt 2.7 i bilag III.

4. MEDDELELSE OM INDSEJLING OG UDSEJLING

Beskrivelse af de ordninger, der skal sikre, at punkt 2.5 i bilag III overholdes.

5. KONTROL AF LANDINGER

Beskrivelse af de faciliteter og/eller ordninger, der skal sikre, at punkt 2.2, 2.3, 2.8, 2.10 og 2.11 i bilag III overholdes.

6. INSPEKTIONSPROCEDURER

I de nationale kontrolhandlingsprogrammer angives, hvilke procedurer der følges i forbindelse med:

a) inspektion til havs og på land

b) kommunikation med de myndigheder, som andre medlemsstater har udpeget til at være ansvarlige for det nationale kontrolhandlingsprogram for torsk

c) fælles overvågning og udveksling af kontrollører, herunder fastlæggelse af kontrollørernes beføjelser og myndighed, når de opererer i andre medlemsstaters farvande.